༄༅། །གྲྭ་ས་ཆེན་པོ་བཞི་དང་རྒྱུད་སྟོད་སྨད་ཆགས་ཚུལ་པད་དཀར་ཕྲེང་བ། །༼བེ༽
༄༅། །གྲྭ་ས་ཆེན་པོ་བཞི་དང་རྒྱུད་པ་སྟོད་སྨད་ཆགས་ཚུལ་
པད་དཀར་འཕྲེང་བ་ལས་དགའ་ལྡན་
དགོན་པ་ཆགས་བཏབ་ཚུལ་
བཞུགས་སོ། །
༈ ན་མོ་རཏྣ་ཏྲ་ཡཱ་ཡ། འགྲོ་ལ་རྗེས་ཆགས་སྙིང་རྗེའི་ཆུ་གཏེར་ཆེ། །བྱ་དཀའ་རླབས་ཆེན་སྤོད་པས་
བསྲུབས་པ་ལས། །ལེགས་འཐོན་སྐུ་བཞིའི་བང་རིམ་མངོན་མཐོ་བ། །ཐུབ་དབང་འགྲོ་བའི་བླ་མར་ཕྱག་
འཚལ་ལོ། །གང་དེས་དཀའ་བ་འབུམ་ཕྲག་གིས་བསྒྲུབས་པའི། །བཤད་སྒྲུབ་བསྟན་པ་སྲིད་འདིར་རྒྱས་
མཛད་པ། །ཀླུ་སྒྲུབ་ཐོགས་མེད་ལ་སོགས་རྒྱ་བོད་ཀྱི། །མཁས་ཤིང་གྲུབ་པ་ཀུན་ལ་ཕྱག་འཚལ་ལོ། །
ཕན་བདེའི་འབྱུང་གནས་ཐུབ་བསྟན་ཡིད་བཞིན་ནོར། །བླུན་པོས་ཆོས་ལྟར་བཅོས་པའི་འདམ་བྱིང་བ། །
རྣམ་དག་ལུང་རིགས་སྟོང་གིས་ལེགས་བཀྲུས་ཏེ། །ཕན་བདེའི་ཆར་འབེབས་ཙོང་ཁ་པ་ལ་འདུད། །གང་
ཞིག་ཡིད་ལ་ལན་ཅིག་དྲན་པས་ཀྱང་། །འདི་ཕྱིའི་ལེགས་ཚོགས་ཐམས་ཅད་རྒྱས་འགྱུར་བ། །གྲྭ་ས་ཆེན་
པོ་བཞི་ཡི་ཆགས་ཚུལ་དང་། །རྟེན་གསུམ་ཆེ་བརྗོད་རགས་པ་ཙམ་ཞིག་འཆད། །
དེ་ལ་ཐུབ་དབང་གངས་རིའི་དབང་པོ་ལས་བབས་པའི་མདོ་སྔགས་ཀྱི་ཆུ་ཀླུང་འབུམ་ཕྲག་གཅིག་
ཏུ་འཁྱིལ་ཞིང་། ཟབ་པ་དང་རྒྱ་ཆེ་བའི་ཡོན་ཏན་གཏིང་མཐའ་མི་མངོན་པ། བཤད་པ་དང་སྒྲུབ་པའི་རང་
བཞིན་དྭངས་པར་འཆད་རྩོད་རྩོམ་གསུམ་གྱི་རླབས་འཕྲེང་ཕྱོགས་བཅུར་གཡོ་བ། བསླབ་པ་གསུམ་དང་
རིམ་པ་གཉིས་ཀྱི་ཡོན་ཏན་གྱིས་གཏམས་པ། མཁས་པ་དང་གྲུབ་པའི་གདེངས་ཅན་ཀུན་ཆོས་ཀྱི་དགའ་
བས་རོལ་པ། འགྲོ་བ་ཀུན་གྱི་ཕན་བདེའི་འབྱུང་གནས་འབྲོག་རི་བོ་ཆེ་དགའ་ལྡན་རྣམ་པར་རྒྱལ་བའི་
གླིང་ཞེས་སྙན་གྲགས་ཀྱི་རྔ་བོ་ཆེ་སྲིད་པའི་ཁོངས་ལས་བརྒལ་བ་འདི་ཇི་ལྟར་ཆགས་བཏབ་པའི་ཚུལ་ནི།
ལམ་རིམ་ཆེན་མོ་ལས། ཇི་སྐད་དུ། དེང་དུས་རྣལ་འབྱོར་བརྩོན་རྣམས་ཐོས་པ་ཉུང་། །མང་ཐོས་ཉམས་
ལེན་གནད་ལ་མི་མཁས་ཤིང་། །ལུང་དོན་རིག་པས་དཔྱོད་པའི་མཐུ་མེད་པས། །ཕལ་ཆེར་གསུང་རབ་
- 169 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༣༽
བལྟ་ལ་ཕྱོགས་རེའི་མིག །མཁས་པ་དགྱེས་པའི་ལམ་དང་བྲལ་མཐོང་ནས། །བསྟན་པའི་གནད་རྣམས་
རྫོགས་པའི་གདམས་པ་མཆོག །ཤིང་རྟ་ཆེན་པོའི་ལམ་འདི་བཤད་པ་ལ། །ཁོ་བོའི་ཡིད་ནི་ཀུན་ནས་སྤྲོ་
བར་གྱུར། །ཞེས་གསུངས་པ་ལྟར། ངེས་འབྱུང་སྐྱོ་ཤས་ཀྱིས་རྒྱུད་བསྐུལ་ནས་རྣལ་འབྱོར་སྒྲུབ་པ་ལ་
བརྩོན་པ་རྣམས་ནི་གཞུང་ལུགས་ཆེན་པོ་རྣམས་ལ་ཐོས་པ་མ་བྱས་པར་སེམས་མ་བཅོས་པའི་ངོ་བོ་
གཅེར་མཐོང་ཞེས་པ་ཙམ་ལ་སྒྲུབ་པ་སྙིང་རུས་བསྐྱེད་པས་འཁོར་བའི་རྒྱུ་འབྲས་དང་ཐེག་པ་གསུམ་གྱི་
ས་ལམ་གྱི་རྣམ་བཞག་ལྟ་ཅི་སྨོས། རང་གིས་ཁས་བླངས་པའི་སྲུང་སྡོམ་གྱི་ཚུལ་ཙམ་ཡང་མི་ཤེས་པར་
སེམས་ཕྱི་རོལ་ཏུ་མི་འཕྲོ་བ་ཙམ་ལ་རྟོག་པ་མཐོན་པོར་འཁྲུལ། འགའ་ཞིག་ནི་སྔགས་ཀྱི་ལམ་མཐོན་
པོའི་ཚིག་འགའ་རེ་ཁ་ནས་ཐོན་པ་ཙམ་གྱིས་ངྷ་རྒྱལ་ནས་ཁོ་བོ་ཅག་ཐེག་པའི་ཡང་རྩེར་སླེབ་པ་ཡིན་
པས་ཐེག་པ་གོང་མས་འོག་མ་ཟིལ་གྱིས་གནོན་ཟེར་ནས་འདལ་ཁྲིམས་དང་ལས་འབྲས་ཁྱད་དུ་གསོད།
མང་དུ་ཐོས་པ་ལྷུར་ལེན་པ་རྣམས་ནི་རང་གི་སེམས་འདུལ་བའི་ཐབས་སུ་ཐོས་པ་མི་འཚོལ་བར་གཞན་
ཁྱད་དུ་གསོད་པའི་ཐབས་སུ་ཐོས་པ་ལ་འབད་པས། ཁ་ནས་ཟབ་ལ་རྒྱ་ཆེ་བའི་ཆོས་ཇི་འདྲ་ཞིག་སྨྲས་
ཀྱང་སེམས་རྒྱུད་ཆོས་དང་ཡེ་མ་འདྲེས་པས་ཐོས་པ་མང་བ་ཙམ་དུ་རྒྱུད་ངན་རེངས་པས་མར་གྱི་སྐོགས་
དང་ཆུ་རྡོ་ལྟ་བུར་གྱུར་པས། ཐོས་བསམ་བསྒོམ་གསུམ་དང་། མདོ་སྔགས་ཀྱི་ཉམས་ལེན་རྣམས་ཕྱོགས་
རེ་ལ་ཞེན་ནས་བཤད་སྒྲུབ་ཀྱི་བསྟན་པ་གཟུགས་བརྙན་ཙམ་དུ་གྱུར་པའི་སྐབས་སུ། འཇམ་དཔལ་རྩ་
རྒྱུད་ལས། འཇིག་རྟེན་ང་ནི་མྱ་ངན་འདས། །ས་ཡི་སྟེང་འདི་སྟོངས་གྱུར་ན། །ཁྱོད་ཉིད་བྱིས་པའི་
གཟུགས་ཀྱིས་ནི། །སངས་རྒྱས་མཛད་པ་བྱེད་པར་འགྱུར། །དེ་ཚེ་དགོན་ཆེན་རབ་དགའ་བ། །ཁ་བ་ཅན་
ནང་ཡོད་པ་ཡིན། །ཞེས་དང་། བཀའ་གདམས་གླེགས་བམ་ལས་ཀྱང་། གྲགས་དང་ཡང་གྲགས་རིན་
ཆེན་གྱི། །གྲགས་པའི་མཐའ་བཟང་དཔལ་དུ་གྲགས། །བློ་གྲོས་ཤེས་རབ་གཞན་དུ་གསོལ། །གཞན་
ཡང་གྲགས་པའི་མཚན་རབ་ཅན། །མང་པོའི་འགྲོ་བའི་བདེ་སྐྱིད་བསྐྲན། །ཞེས་དང་། བླ་མ་དྲི་མ་མེད་
པས༑ བདག་ཀྱང་གནས་དེར་ལྷ་འདྲེ་འདུལ་དུ་འགྲོ། །སྤྲུལ་པ་གཅིག་ནི་རྒྱ་གར་གནས་སུ་འགྲོ། །སྤྲུལ་
པ་གཅིག་ནི་བལ་པོའི་མཐིལ་དུ་འགྲོ། །སྤྲུལ་པ་གཅིག་ནི་མདོ་ཁམས་སྨད་ལ་འགྲོ། །ཞེས་དང༌།
ལྷོ་བྲག་མཁན་ཆེན་ལས་ཀྱི་རྡོ་རྗེ་ལ་གསང་བའི་བདག་པོས་ལུང་བསྟན་པ་ལས། བློ་བཟང་གྲགས་པ་
འགྲན་ཟླ་ཀུན་དང་བྲལ། །ཤཱཀྱའི་རྒྱལ་པོའི་དྲུང་དུ་སེམས་མཆོག་བསྐྱེད། །ཞིང་འདིར་མདོ་དང་སྔགས་
ཀྱི་གཞུང་ལུགས་སྤེལ། །འདི་ནས་འཕོས་ཏེ་དགའ་ལྡན་གནས་སུ་འགྲོ། །འཇམ་དཔལ་སྙིང་པོ་བྱམས་
- 170 -

གྲྭ་ས་ཆེན་པོ་བཞི་དང་རྒྱུད་སྟོད་སྨད་ཆགས་ཚུལ་པད་དཀར་ཕྲེང་བ།
པའི་སྲས་མཆོག་སྟེ། །མྱུར་དུ་འཚང་རྒྱ་དེ་བཞིན་གཤེགས་པར་འགྱུར། །ཞེས་དང་། པདྨ་ཐང་ཡིག་ལས།
དགའ་ལྡན་ཞེས་བྱའི་དགོན་གནས་དམ་པ་རུ། །མཁས་པའི་མཆོག་གྱུར་མདོ་རྒྱུད་དོན་ལ་མཁས། །རྡོ་རྗེ་
འཆང་སྤྲུལ་གསང་སྔགས་བཀའ་སྒོ་འབྱེད། །འགྲོ་བའི་དེད་དཔོན་ལམ་སྟོན་ས་མཁན་ནོ། །བློ་དང་བཟང་
གི་མཚན་ཅན་སྐྱེས་བུ་འབྱུང་། །གསང་མཚན་ལས་རབ་རྡོ་རྗེ་བདེ་བ་རྩལ། །ཞེས་ཇི་ལྟར་ལུང་བསྟན་པ་
བཞིན། རྒྱལ་བ་རྡོ་རྗེ་འཆང་མི་ཡི་རྣམ་པར་རོལ་པ་གསང་མཚན་ལས་ཀྱི་རྡོ་རྗེ། དགེ་བསྙེན་གྱི་མཚན་
ཀུན་དགའ་སྙིང་པོ། རབ་ཏུ་བྱུང་བའི་མཚན་བློ་བཟང་གྲགས་པ་ཞེས་མཁས་བཙུན་བཟང་གསུམ་གྱི་
སྙན་གྲགས་སྲིད་པ་གསུམ་ན་གསལ་བ་དེ་ནི། ཇོ་བོ་རྗེ་དཔལ་མར་མེ་མཛད་ཡེ་ཤེས་འཁྲུངས་ནས་ལོ་
སུམ་བརྒྱ་དང་དོན་ལྔ་འདས་པ་ན་མེ་མོ་བྱ་ལོ་ལ། བཀའ་གདམས་གཞུང་པར་གྲགས་པའི་གཞུང་སྲོང་
བར་མཛད་ཅིང་གདམས་ངག་པའི་མན་ངག་གིས་ཀྱང་བརྒྱན་པ་མདོ་སྔགས་ཡོངས་སུ་རྫོ་གས་པའི་བསྟན་
པའི་བདག་པོ་བློ་བཟང་གྲགས་པའི་དཔལ་ཞེས་པ་འཇིག་རྟེན་འདིར་བྱོན་ཏེ། དེ་ཡི་རྣམ་པར་ཐར་པ་ནི།
ཇོ་བོ་བཀའ་གདམས་པའི་ལུགས་ཀྱིས། བདག་གི་ཡོན་ཏན་སྦ་བྱ་ཞིང་། །གཞན་གྱི་ཡོན་ཏན་བསྒྲག་
པར་བྱ། །ཞེས་དང་། ས་པཎ་གྱིས། བླུན་པོའི་ཡོན་ཏན་ཁར་འབྱིན་ཅིང་། །མཁས་པའི་ཡོན་ཏན་ཁོང་དུ་
སྦེད༑ ༑ཅེས་གསུངས་པ་ལྟར་ནང་གི་མངོན་པར་རྟོགས་པའི་ཡོན་ཏན་ཇི་ཙམ་པའི་ངོ་མཚར་ཅན་ཐོབ་
ཀྱང་མངོན་པར་མི་མཛད་ཅིང་། སྤྱོད་ལམ་རྣམ་བཞི་ཅི་མཛད་ཀྱང་། སྡོམ་པ་གསུམ་གྱི་བཅས་པ་དང་
མཐུན་ཞིང་གཞན་ཕན་དུ་ཅི་འགྱུར་ལས། རང་དོན་གྱི་འཁྲི་བ་མེད་པས་ཁོ་བོས་ཡོན་ཏན་འདི་ལྟ་བུ་ཐོབ་
ཅེས་རང་གི་ཡོན་ཏན་སྤྱོམ་པར་མི་མཛད་པས། ཐུན་མོང་དང་ཐུན་མོང་མ་ཡིན་པའི་རྣམ་པར་ཐར་པ་
མདོར་བསྡུས་མཁས་གྲུབ་རིན་པོ་ཆེས་གསེར་གྱི་མཎྜལ་ཕུལ་ནས་གསོལ་བ་བཏབ་པའི་ངོར་གནང་བ་
ཙམ་ལས་རྒྱས་པ་ཡི་གེར་འཁོད་པ་མེད་ལ། མདོར་ན། ལྷོ་བྲག་གྲུབ་ཆེན་ནམ་མཁའ་རྒྱལ་མཚན་ལ།
གསང་བའི་བདག་པོ་ཕྱག་ན་རྡོ་རྗེས་ལུང་བསྟན་པ་ལས། གསང་འཛིན་ལས་ཀྱི་རྡོ་རྗེ་ལ། །སྔོན་ནས་ཉེ་
བར་འབྲེལ་བ་ཡི། །བློ་བཟང་གྲགས་པ་འདི་ཉིད་ནི། །སངས་རྒྱས་ཀུན་གྱི་སྤྲུལ་པ་སྟེ། །པཎ་ཆེན་རྐྱང་
གི་ལུས་བཟུང་ནས། །མདོ་དང་སྔགས་ཀྱི་དོན་བཤད་ཅིང་། །ངེས་པ་ཁོ་ནར་འཚང་རྒྱའོ། །རྒྱ་གར་རྒྱ་ནག་
བལ་པོ་དང་། །དབུས་གཙང་མདོ་ཁམས་ཡུལ་ཕྱོགས་སུ། །སྐྱེ་བ་བཟུང་ཞིང་འགྲོ་རྣམས་ཀུན། །ཐར་
པའི་ལམ་ལ་འཁྲིད་པར་བྱེད། །འཇམ་པའི་དབྱངས་ནི་ལྷག་པའི་ལྷ། །དབྱངས་ཅན་མ་ནི་ལས་རྒྱ་སྟེ། །
ངེས་པ་ཁོ་ནར་བྱང་ཆུབ་བོ། །འཕགས་པའི་སློབ་མ་འདུ་བར་བྱེད། །ལུས་འདི་བོར་ཚེ་དགའ་ལྡན་དུ། །
- 171 -

r"
།ཕུར་ལྕོག་ངག་དབང་བྱམས་པའི་གསུང་འབུམ། །༼༣༽
------
བྱམས་པའི་དྲུང་འགྲོ་ཆོས་ཉན་འགྱུར། །འཇམ་དཔལ་སྙིང་པོ་ཞེས་བྱ་བ། །སེམས་ཅན་ཀུན་ལ་བརྩེ་བ་
སྟེ༑ ༑དེ་ནི་ས་བཅུའི་མཐར་ཕྱིན་ཏོ། །ཞེས་དང་། བློ་བཟང་གྲགས་པ་འདི་ཚོགས་གཉིས་རྒྱ་ཆེན་པོ་
བསགས་པ་མཐོང་ཐོས་རེག་གསུམ་གྱི་ཕན་ཡོན་ཐོབ་པའི་གང་ཟག་ཡིན། སོ་སོ་སྐྱེ་བོའི་སྣང་ངོར་སྦྱོར་
ལམ་ལ་གནས་པར་གྲགས། ཁོ་བོ་ལག་ན་རྡོ་རྗེས་ཀྱང་འདིའི་ཡོན་ཏན་གྱི་མཐའ་རྟོགས་པར་མི་ནུས་སོ། །
ཞེས་ལུང་བསྟན་པ་གསང་བའི་བདག་པོ་ལ་འཁྲུལ་པ་མི་མངའ་བས། དེ་ལྟ་བུའི་སྐྱེས་བུ་དམ་པ་དེས།
དབུས་གཙང་གི་གདན་ས་ཆེན་པོ་རྣམས་སུ་མཁས་པར་སྦྱངས། ལྷག་པའི་ལྷས་རྗེས་སུ་བཟུངས་ཏེ།
དབེན་པའི་གནས་རྣམས་སུ་སྒྲུབ་པ་སྙིང་པོར་མཛད་པས་ཟབ་མོ་དབུ་མའི་ལྟ་བ་རྫོགས་རིམ་གྱི་རྟོགས་
པ་ཁྱད་པར་ཅན་འཁྲུངས། མདོ་སྔགས་ཀྱི་དཀའ་བའི་གནད་ཐམས་ཅད་རྒྱལ་བའི་དགོངས་པ་ལྟར་བཤད་
པས༑ བླ་ཆེན། མི་ཆེན་ཐམས་ཅད་ཀྱིས་གུས་འདུད་ལྷུར་མཛད་པས། མཁས་པའི་དབང་པོ་ཡིད་བཟང་
རྩེ་པས། དེ་དུས་ས་ཆེན་པོ་འདི་རྗེ་བཙུན་ཙོང་ཁ་པའི་གདུགས་དཀར་པོ་གཅིག་གིས་ཁྱབ་ཡོད་པ་ཡིན་
གསུངས། དེ་ནས་རྗེ་ཉིད་དགུང་ལོ་ང་གསུམ་ལ་ཕེབས་པ་ས་མོ་གླང་གི་ཟླ་བ་དང་པོ་ལ་ལྷ་ས་སྨོན་ལམ་
ཆེན་མོ་འཛུགས་པར་མཛད། དེའི་ཚེ་བུ་སློབ་རྣམས་དང་སྦྱིན་བདག་རྣམས་ཀྱིས་གདན་ས་ཞིག་འདེབས་
པའི་ཞུ་བ་ནན་ཆེར་ཕུལ་ཞིང་། གནས་གཞི་རྙིང་པ་དང་། ས་ཡུལ་འབུལ་བ་མང་དུ་བྱུང་བ་རྣམས་ཀྱི་ནང་
ནས་གང་བཟང་ཇོ་བོ་རིན་པོ་ཆེའི་མདུན་དུ་མར་མེ་དང་མནལ་ལམ་བརྟགས་པས་འབྲོག་རི་ཁོ་ན་བཟང་
བར་བྱུང་། ལྷོ་བྲག་གྲུབ་ཆེན་ལ་ལུང་བསྟན་ཞུས་པར་ཡང་། དབང་བསྐུར་རི་ཡི་ལྡེབས་དག་ཏུ། །བཙུན་
མོ་རི་ཡི་ངོས་ཕྱོགས་སུ། །དགེ་འདུན་དཔག་མེད་འདུ་བར་འགྱུར། །རི་ནི་གང་ཡིན་འཇམ་དབྱངས་འཆད།།
དབུས་གཙང་མདོ་ཁམས་རྒྱ་ཡུལ་གྱི། །མཆོད་གནས་དམ་པ་ཚོགས་གསོག་རྟེན། །མངའ་རིས་མདོ་སྨད་
ཀུན་གྱི་སྐྱབས། །ཕྱོགས་བཅུར་སྡེ་དགོན་རྒྱས་པར་འགྱུར། །ཞེས་དང༌། སྐུ་ཚེ་རྟིང་མའང་དགའ་ལྡན་
དུ་འཁྲུང་པར་འདུག་པས། དགའ་ལྡན་ལ་སྙད་པའི་མིང་ཐོགས། ཞེས་གསུང་བ་བྱུང་། དེ་ནས་སྨོན་ལམ་
གྲོལ་ནས་དཔོན་སློབ་ཉུང་ཤས་དང་བཅས་འབྲོག་རི་བོ་ཆེར་ཕེབས། ས་དཔྱད་གནམ་དཔྱད་ཐམས་ཅད་
བཤད་སྒྲུབ་ལོངས་སྤྱོད་རྒྱས་པའི་ལྟས་ལེགས་པ་ཁོ་ན་འདུག །བྲག་ཐམས་ཅད་ལ་ཡང་སྐུ་གཟུགས་
ཡིག་འབྲུ་ཕྱག་མཚན་ཀྱི་རང་བྱོན་མཐའ་ཡས་པ་འདུག །ཆུ་ཅུང་ཟད་དཀོན་པར་འདུག་པས་བྲག་ལ་
ཕྱག་མཛུབ་བཙུགས་པའི་ཤུལ་ནས་ཆུ་རྒྱུན་བཟང་པོ་གློ་བུར་དུ་བབས། ལང་ཀར་གཤེགས་པ་རྒྱ་ནག་
འགྱུར་ལས། བཅོམ་ལྡན་འདས་ལ་ཀླུ་ཡི་རྒྱལ་པོ་མ་དྲོས་པས་དུང་དཀར་པོ་ཞིག་ཕུལ་བས། མོའུ་གལ་
- 172 -

':;
།༼བེ༽
།གྲྭ་ས་ཆེན་པོ་བཞི་དང་རྒྱུད་སྟོད་སྨད་ཆགས་ཚུལ་པད་དཀར་ཕྲེང་བ།
གྱི་བུ་ལ་གནང་ནས། འདི་ཁྱོད་ཀྱིས་འགོག་པ་རིར་སྤོས་ཤིག །མ་འོངས་པ་ན་དགེ་སློང་པདྨའི་ངང་ལྡན་
འདིས་གཏེར་ནས་འདོན་པས་དེའི་ཚོགས་དུང་དུ་འགྱུར་གྱི། གཏེར་བདག་སྤྲེའུས་བྱེད་དོ། །ཞེས་ལུང་
བསྟན་པའི་དུང་དང་། ཆོས་རྒྱལ་གྱི་ཞལ་འབག་གཉིས་མངོན་ཆུང་གིས་གཏེར་ནས་བཞེས། མདོ་སྔགས་
ནས་འབྱུང་བའི་ས་འདུལ་གནང་། འདུལ་འཛིན་གྲགས་པ་རྒྱལ་མཚན་དང་། རྒྱལ་ཚབ་དར་མ་རིན་ཆེན་
གཉིས་ལ། གཙང་ཁང་དང་། འདུ་ཁང་དང་། གཟིམས་ཁང་རྣམས་ཀྱི་ས་ཡུལ་དང་། སྤྱིལ་པོ་སོགས་ཀྱི་
བཀོད་པ་གནང་ནས། སླར་སེ་ར་ཆོས་སྡིངས་སུ་ཆོས་མང་དུ་གསུངས་ནས་རྗེ་རིན་པོ་ཆེ་འོལ་ཁ་ཕྱོགས་
སུ་ཕེབས། སྲས་ཀྱི་ཐུ་བོ་གཉིས་ཀྱིས་ཐོག་དྲངས་དགེ་འདུན་ལྔ་བརྒྱ་ཙམ་གྱིས་གླང་ལོ་དེ་ཀ༌་ལ་འབྲོག་
རིར་ཕེབས། ཉེ་སྐོར་གྱི་སྐྱ་བཙུན། སྡེ་པ་རྣམས་ཀྱིས་ཀྱང་དང་བླངས་མཛད་པས་། གཙང་ཁང་། འདུ་
ཁང༑ གཟིམས་ཁང་། སྤྱིལ་བུ་བདུན་ཅུ་ལྷག་ཙམ་ལོ་དེ་ཁ་རང་ལ་གྲུབ། དེ་ཡང་ཁང་པ་དང་། ཁང་ཆེན།
རུང་ཁང་སོགས་བརྩིག་ཚུལ་འདུལ་བ་ནས་འབྱུང་བ་ལྟར་ཕྱག་ལེན་མཛད་པས་མཁར་ལས་ཙམ་གྱིས་
ཀྱང་བསྟན་པའི་མིག་རྒྱན་ལ་ཕན་པ་མཛད་དོ། །
དེ་ནས་རྗེ་རིན་པོ་ཆེས་དགའ་ལྡན་དུ་ཆོས་མང་དུ་གསུངས་ཤིང་། དགུང་ལོ་ང་ལྔ་ནས་ང་བདུན་བར་
སྐུ་ཚེའི་བར་ཆད་བཟློག་ཐབས་སྐུ་མཚམས་གཙོ་བོར་མཛད་པས། ཐུབ་དབང་བདུད་འདུལ་དང་ཡི་དམ་
ཆོས་སྐྱོང་མང་པོའི་ཞལ་གཟིགས། ཀླུ་དང་གཟའ་དང་རྒྱལ་འགོང་གསུམ་གྱིས་སྲོག་སྙིང་ཕུལ། རྗེས་
འཇུག་དང་འཁོར་ལ་མི་གནོད་པའི་དམ་བཅའ་ཕུལ། འདུ་ཁང་དུ་ཁོང་ཚོའི་གཟུགས་བྲིས་ཟེར་བར་ཞལ་
བཞེས་མ་མཛད། སྙན་དྭངས་ནས་རིམ་གྱིས་བཀྲ་ཤིས་གདོང་ཁ་སོགས་སུ་ཆོས་མང་དུ་གསུངས། བྱ་ལོ་
ལ་རྗེ་རིན་པོ་ཆེའི་ལྗགས་བཀོད་ལྟར། གཙང་ཁང་། མགོན་ཁང་། ཁྱམས་དང་བཅས་པ་ཀ་བ་བདུན་
ཅུའི་ས། སྒྲུབ་མཆོད་ཁང་དང་། ཐུབ་དབང་གི་གསེར་སྐུ་ཆེན་མོ་དང་། རིན་པོ་ཆེ་ལས་བློས་བསླང་
གསུམ་དང་། མགོན་ཁང་དུ། ཆོས་རྒྱལ་ཡབ་ཡུམ། གཞན་ཡང་འཇིགས་བྱེད། འཇམ་དབྱངས། ཚེ་
དཔག་མེད། རྣམ་རྒྱལ་མ། གདུགས་དཀར་རྣམས་ཀྱི་གསེར་སྐུ་རྣམས་ལྷའི་ཕྱག་ཚད་ཇི་ལྟ་བ་དང་། རྒྱུ་
དང་བཟོ་བོ། ལག་ཆ། ཡོ་བྱད་ཐམས་ཅད་རྒྱུད་ནས་བཤད་པ་དང་མཐུན་པར་བྱིན་རླབས་མཛད་ནས་
བཞེངས་